Държавен вестник, бр. 62, 2022 г., стр. 176

СТР.  176	
Д Ъ Р Ж А В Е Н  В Е С Т Н И К 	
БРОЙ  62
ническите изисквания на тези правила, както 
и в случай, че не се ползват платформите за 
балансиране на ЕМОПС-Е да осигурят за своя 
сметка всички разходи, свързани с преноса на 
електрическата енергия по междусистемните 
сечения, в т.ч. и не само – мрежови тарифи, 
митническо облагане и преносна способност.“
§ 64. Член 96 се изменя така:
„Чл. 96. (1) Всеки потенциален кандидат за 
доставчик на допълнителни услуги по чл. 94, 
т. 1 и 2 следва да премине предварителен под­
бор (преквалификационен процес) на модулите 
за доказване на техническата им способност 
да предоставят съответните услуги съобразно 
изискванията на тези правила.
(2) Условията, при които се предоставят 
допълнителни услуги на оператора на елек­
тропреносната мрежа по договори с ползва­
телите на електропреносната мрежа, трябва 
да дават възможност за:
1. количествена и качествена оценка на 
услугата чрез измерване на определени пара­
метри по съгласуван между страните начин;
2. контрол от оператора на електропренос­
ната мрежа по всяко време;
3. доказване на способността да се предос­
тавят услугите чрез периодични изпитания 
поне веднъж месечно.“
§ 65. В чл. 97 се правят следните изменения 
и допълнения:
1. Алинея 1 се изменя така:
„(1) Първичното регулиране на честотата 
(честотно зависим режим) цели бързо възста­
новяване на равновесието между производство 
и потребление на принципа на солидарно 
участие на група модули или партньори и 
представлява честотна корекция на заданието 
по активна мощност в турбинните регулатори, 
чието първично регулиране е активирано по 
разпореждане на оператора на електропре­
носната мрежа.“
2. В ал. 2 изречение второ се изменя така: 
„Резервът за първично регулиране е приложим 
както за генериращи модули, така и за кон­
тролни блокове за регулиране. За отделните 
контролни блокове от Синхронната зона на 
Континентална Европа изискваният резерв 
за първично регулиране се разпределя и ут­
върждава от Регионална група Континентална 
Европа на ЕМОПС-Е.“
3. В ал. 3 т. 1 се изменя така:
„1. статизъм на турбинните регулатори, 
който се изчислява по формулата:
σ=∆f*Pn/(fn*∆P), [%],
където:
∆P е промяната на мощността на генери­
ращ модул, MW;
Pn – номиналната мощност на генериращ 
модул, MW;
∆f – отклонението на честотата, Hz;
fn – номиналната честота на електроенер­
гийната система, Hz.
Статизмът на турбинните регулатори трябва 
да бъде настройваема величина в зависимост 
от типа на генериращия модул; точната му 
стойност се задава от оператора на съответ­
ната електрическа мрежа;“.
4. В ал. 3, т. 2 думите „за всеки блок в 
електроцентралите“ се заменят със „за гене­
риращ модул“.
5. В ал. 3, т. 4 думата „електроцентрали“ се 
заменя с „генериращи модули тип D“, а думи­
те „енергийния блок“ се заменят с „модула“.
6. В ал. 3, т. 6 думата „блок“ се заменя с 
„модул“.
7. В ал. 4 т. 1 се изменя така:
„1. при паралелна работа на електро­
енергийната система на България с други 
електроенергийни системи сумарната вели­
чина на резерва за първично регулиране в 
електроенергийната система на България се 
изчислява, като сумата от нетното производ­
ство и потребление на електрическа енергия 
в контролния блок на страната се разделя на 
сумата от нетното производство и потребление 
на електрическа енергия на Синхронната зона 
на Континентална Европа за период от една 
година, умножено по общия размер на резерва 
за първично регулиране за Синхронната зона 
на Континентална Европа;“.
8. В ал. 4 т. 2 се заличава.
9. В ал. 4, т. 3 думите „енергийните бло­
кове“ се заменят с „модулите“, а след думата 
„като“ се добавя „при тръжните процедури“.
10. В ал. 5 думите „производителите на 
електроенергия от системно значение“ се за­
менят с „чрез тръжни процедури доставчиците 
на допълнителни услуги“.
11. Създават се ал. 8 и 9:
„(8) Операторът на електропреносната мре­
жа има право да набавя резерв за първично 
регулиране на честотата от други контролни 
блокове/зони на Синхронната зона на Кон­
тинентална Европа, но не повече от 70 % от 
размера, определен по ал. 4, т. 1.
(9) Ангажирането на резерва по ал. 8 може 
да бъде:
1. двустранно договорено с друг контролен 
блок/зона на Синхронната зона на Конти­
нентална Европа, като за целта се уведомява 
ЕМОПС-Е;
2. осъществено чрез европейска платформа 
за набавяне и обмен.“
§ 66. В чл. 98 се правят следните изменения 
и допълнения:
1. Алинея 1 се изменя така:
„(1) Вторичното регулиране на честотата и 
обменните мощности в контролния блок има 
за цел да възстанови междусистемния обмен 
и честотата до зададените им стойности, като:
1. автоматично вторично регулиране на 
честотата и обменните мощности се осъщест­
вява чрез автоматична промяна на брутната 
активна мощност на модулите, включени 
в регулирането в рамките на диапазона за 
вторично регулиране, в съответствие със за­
данието, изпратено от централния регулатор 
на честотата и обменните мощности, който: